ORDE do 11 de novembro de 2004 pola que se aproban os novos estatutos da Fundación Juana de Vega e se inscriben no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/12/2004

Analizado o expediente de referencia, promovido pola Fundación Juana de Vega, domiciliada en Oleiros (A Coruña).
Resultando que a Fundación Juana de Vega foi constituída por Juana de Vega Martínez y Losada, condesa de Espoz y Mina, segundo carta fundacional que consta no seu testamento do 31 de maio de 1869, e que foi protocolizada en acto xudicial do 22 de xuño de 1872.
Resultando que esta fundación se clasificou como benéfico-docente pola Real orde do 30 de xuño de 1925, do Ministerio de Instrución e Belas Artes.
Resultando que mediante resolución da Consellería de Educación e Cultura do 2 de xullo de 1985, logo de seren asumidas por esta comunidade autónoma as competencias en materia de fundacións, autorizouse o cambio de denominación da fundación ao actual de Juana de Vega, e aprobouse o cambio de finalidade e os novos estatutos da fundación, encontrándose inscrita no rexistro de fundacións desta consellería co número 58.
Resultando que a Fundación Juana de Vega solicitou ante este protectorado a modificación dos seus estatutos, segundo consta na certificación da súa aprobación polo padroado, do 23 de xuño de 2004, e na escritura pública do notario da Coruña, Francisco Manuel Ordóñez Arman, do 5 de agosto de 2004, e número de protocolo 2.793/04.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de
interese galego, aprobado polo Decreto 248/1992, do 18 de xuño, e a carta fundacional da referida fundación.
Considerando que as fundacións de interese galego poden modificar os seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos exixidos no artigo 10 da Lei 7/1983, e 32.3º e 38 do dito regulamento.
Considerando que esta modificación estatutaria é conforme coa vontade fundacional.
Esta consellería
RESOLVE:
Primeiro.-Aprobar os novos estatutos da Fundación Juana de Vega, segundo a modificación que consta na escritura pública do notario da Coruña, Francisco Manuel Ordóñez Arman, do 5 de agosto de 2004, protocolo número 2.793/04.
Segundo.-Practicar a inscrición desta modificación estatutaria no Rexistro de Fundacións deste protectorado, logo da publicación desta orde no Diario Oficial de Galicia, data a partir da que entrará en vigor tal cambio estatutario.
Terceiro.-Esta disposición, que pon fin á vía administrativa de acordo co establecido no artigo 109 c) da Lei 30/1992, de réxime xurídico das administracións públicas e do procedemento administrativo común, poderá ser recorrida potestativamente mediante o recurso de reposición no prazo dun mes ante o conselleiro de Educación e Ordenación Universitaria, ou ben impugnada directamente ante a xurisdición contencioso-administrativa, no prazo de dous meses, a contar desde o día seguinte ao da súa publicación no Diario Oficial de Galicia.
Santiago de Compostela, 11 de novembro de 2004.
Celso Currás Fernández
Conselleiro de Educación e Ordenación Universitaria